Document ID: /roh_data/filtered/fineweb-2-filterrobots_roh.jsonl.gz/21

Rumantsch
Protecziun da la patria
Onn da fundaziun
1905
Commembers
La Protecziun da la patria dumbra ca. 27'000 commembers e donatuors. Ella è l’organisaziun da tetg da 25 secziuns chantunalas ed è averta per tuts interessads.
Intent
La Protecziun da la patria s’engascha per la promoziun da la cultura da construcziun. En emprima lingia vul ella mantegnair las impurtantas perditgas da la cultura da construcziun, promover il svilup da l’ambient architectonic ed ina buna furmaziun dals edifizis.
Actividad
La Protecziun da la patria vul cuntanscher sia mira cun la lavur publica, cun l’ediziun da publicaziuns, cussegliaziun professiunala tar projects da construcziun, collavuraziun en la planisaziun dal territori, cun prender posiziuns, far diever da meds legals e cun contribuziuns finanzialas vi da projects exemplars. Cun surdar premias (premia Wakker, premia protecziun da la patria, premia Schulthess per curtins) premiescha la Protecziun da la patria engaschaments exemplars. Communablamain cun la Pro Natura venda ella dapi passa 50 onns annualmain ils talers da tschigulatta.
Revista
La Revista "Heimatschutz/Patrimoine" cumpara mintga quartal e tracta ultra d’infurmaziuns actualas adina in punct tematic central.
Infurmaziun